User:Gul Marjan Af

د افغانستان پرون او نن ډېر ملګري د افغانستان د ننني وضعیت د ډاکتر نجیب الله له دورې سره پرتله کوي او ګمان کوي چې که چرته امریکا ووتله نو افغانستان به د طالبانو منګلو ته پرېوځي. زما نه دی خیال چې د پرون او نن افغانستان یو قسم حالت لري. د نجیب الله تر کماندې لاندې که څه هم زړه ور عسکر او خوارا ډېر مهمات و خو ډاکټر نجیب ډېر کم نړیوال (مانا غرب او مسلمانه نړۍ) دوستان لرل بلکې ډېرو هېوادونو د نجیب ګوشه کېدل غوښتل. نن کیسه اپوټه ده. نن د کابل نظام نړیوال خواږي او پلویان لري او طالبان د پاکستان بغیر کوم دوست نه لري او زما نه دی خیال چې پاکستان به په کابل د طالبانو واکمني غواړي. هو طالبانو ته به په واک کې ډېره ونډه ضرور غواړي. روس، چین، هند، ایران او نور ګاونډي هیوادونه د طالبانو واکمني نه مني ځکه چې دا ټول هېوادونه په خپل انګړ کې د ترهګرو ډلو د سر پورته کولو د خطر سره مخامخ کیږي.اروپایي اتحادیه، امریکا او نور هغه هیوادونه چې بچیان یې په دې تېرو ۲۰ کالو کې په افغانستان کې د لاسه ورکړي دي به کله هم دې ته غاړه کښې نه ږدي چې ولسواکي، بشری او په ځانګړې توګه د ښځو په برخه کې چې کوم پرمختګ شوی دی په سیند لاهو کړي. د پاکسنان اقتصادي وضعیت به دا دې اجازه ورنکړي چې طالبان تر اوږدې مودې پورې په وسلو او پیسو غوړ وساتي ترڅو د افغانستان نظام ړنګ کړي. چین به کله هم د طالبانو بېرته راتګ و نه مني ځکه چې د طالبانو راتګ به ایغور/یوغور ته د چین په ضد د وسلوالې مبارزې زمینه برابره کړي. که د افغانستان وسلوال پوځ او ولس مقاومت وکړو نو دا حقیقت پټ نه دی چې طالبان به ډېر ژر په میدان کې ماته وخوري.

سوله زنده باد ګل مرجان